|  |
| --- |
| **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐԴԱՐԱԴԱՏՈՒԹՅԱՆ**  **ՆԱԽԱՐԱՐԻ ՏԵՂԱԿԱԼ** |
| *0010 Երևան Վ. Սարգսյան 3/8, հեռ. 594012*  *Էլ. փոստ* [*arpine.sargsyan@gov.am*](mailto:arpine.sargsyan@gov.am) |

**№ /12.2/31264-2022**

**«-----» --------------- 2022 թ.**

**ՀՀ ԱՐԴԱՐԱԴԱՏՈՒԹՅԱՆ ՆԱԽԱՐԱՐՈՒԹՅԱՆ**

**ՔՐԵԱԿԱՏԱՐՈՂԱԿԱՆ ՀԻՄՆԱՐԿՆԵՐՈՒՄ**

**ԵՎ ՄԱՐՄԻՆՆԵՐՈՒՄ ՀԱՍԱՐԱԿԱԿԱՆ**

**ՎԵՐԱՀՍԿՈՂՈՒԹՅՈՒՆ ԻՐԱԿԱՆԱՑՆՈՂ**

**ՀԱՍԱՐԱԿԱԿԱՆ ԴԻՏՈՐԴՆԵՐԻ ԽՄԲԻ ՆԱԽԱԳԱՀ**

**ՏԻԿԻՆ ԶԱՐՈՒՀԻ ՀՈՎՀԱՆՆԻՍՅԱՆԻՆ**

(էլ հասցե՝ [prisonarmenia@gmail.com](mailto:prisonarmenia@gmail.com))

**Հարգելի՛ տիկին Հովհաննիսյան,**

Ի պատասխան Ձեր՝ 2022 թվականի հունիսի 27-ին ՀՀ արդարադատության նախարարություն ստացված թիվ 22-40 գրության՝ հայտնում եմ հետևյալը.

2022 թվականի փետրվարի 27-ին կալանավորված անձ Արտո Արմոյի Գրիգորյանը մուտք է գործել ՀՀ ԱՆ «Արմավիր» քրեակատարողական հիմնարկ: Առաջնային բժշկական զննության ժամանակ (01.03.2022թ.-ին) Ա.Գրիգորյանը գանգատվել է տեսողության թուլացումից, որի կապակցությամբ 2022 թվականի մարտի 5-ին զննվել է «Հայկական ակնաբուժական նախագիծ» բարեգործական հիմնադրամի ակնաբուժների կողմից: Կատարված զննության ընթացքում Ա.Գրիգորյանի մոտ ախտորոշվել է՝ «Աստիգմատիզմ», ցուցվել են հետազոտություններ մասնագիտացված կլինիկայի պայմաններում՝ պլանային կարգով:

2022 թվականի հունիսի 1-ին Ա.Գրիգորյանը հայտարարել էր հացադուլ, որը դադարեցրել է 2022 թվականի հունիսի 30-ին:

2022 թվականի հուլիսի 15-ին Ա.Գրիգորյանի հետազոտությունները, լիարժեք հետհացադուլային ապաքինումից հետո կատարվել են մասնագիտացված կլինիկայի պայմաններում՝ «Ս.Վ.Մալայանի անվան ակնաբուժական կենտրոն» ՓԲԸ-ում: Համաձայն կազմված եզրակացության՝ կատարվել է երկու աչքի տոպոգրաֆիա, հայտնաբերվել է կեռատոկոնուսի կասկած, որը հանդիսանում է լազերային կորեկցիայի հակացուցում: Խորհուրդ է տրվել կրկնակի այց՝ 3 ամիս անց:

Ա.Գրիգորյանի բժշկական քարտի ուսումնասիրությամբ պարզվել է, որ վերջինս ակնաբուժական վիրահատական միջամտության կարիք երբևէ չի ունեցել:

Միևնույն ժամանակ, խնդրում եմ ընդունել ի գիտություն, որ Ա.Գրիգորյանի տեսողության կորեկցիայի նպատակով «Հայկական ակնաբուժական նախագիծ» բարեգործական հիմնադրամի կողմից առաջիկա 10-15 օրվա ընթացքում կտրամադրվի համապատասխան ակնոց:

Կից ներկայացվում է 2022 թվականի հուլիսի 15-ին «Ս.Վ.Մալայանի անվան ակնաբուժական կենտրոն» ՓԲԸ-ի կողմից տրված Ա. Գրիգորյանի վերաբերյալ եզրակացության լուսապատճենը:

**ՀԱՐԳԱՆՔՈՎ՝**

**ԱՐՓԻՆԵ ՍԱՐԳՍՅԱՆ**



Կատարող` Աննա Գյուրջյան

ՀՀ ԱՆ քրեական օրենսդրության, քրեակատարողական

և պրոբացիայի ոլորտի քաղաքականության մշակման վարչություն

Հեռ.՝ 59-40-24